《芙蓉溪送前资州裴使君归京宁拜户部裴侍郎》
唐代·薛逢

桑柘林枯荞麦干，欲分离袂百忧攒。临溪莫话前途远，

举酒须歌后会难。薄宦未甘霜发改，夹衣犹耐水风寒。

遥知阮巷归宁日，几院儿童候马看。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。